
DR.31.3.2005  

 
 

65

 Majikan kedua-dua sektor ini meminta kerajaan supaya mengkaji isu-isu ini dan  
menurunkan levi dan caj-caj ini untuk meringankan beban kewangan mereka.  Ada juga 
cadangan bahawa levi yang dibayar untuk seseorang pekerja yang sudah meninggalkan 
jawatan dapat diganti oleh pekerja baru ataupun levi ini dibayar dalam jangka masa suku 
tahun.  Ini akan mengurangkan kerugian majikan sekiranya pekerja meninggalkan kerjanya 
dalam masa singkat. 

 Tuan Yang di-Pertua, saya sokong dasar kerajaan terus menekankan 
pembangunan ekonomi yang kukuh, berdaya tahan, adil dan saksama dengan pengurusan 
kewangan sektor awam secara berhemat dan berdisiplin berdasarkan kepada 
keberkesanan kos, tetapi daripada jawapan kementerian yang diberikan kepada saya, 
adalah didapati bahawa Majlis Perbandaran Sandakan mempunyai bil-bil elektrik tertunggak 
sebanyak RM12 juta menyebabkan Sabah Electricity Sdn. Bhd. enggan memberi bekalan 
tenaga elektrik bagi lampu-lampu jalan baru yang telah lama siap pemasangannya di jalan 
lintas Selatan Sandakan.   

 Saya berasa kurang faham mengapa ini berlaku dan ingin mengesyorkan supaya 
sebuah firma  perunding kewangan dilantik untuk mengkaji dengan menyeluruh sistem 
pentadbiran kewangan supaya tawaran dapat dipertingkatkan.  Dengan ini saya berharap 
kerajaan dapat menyelesaikan masalah-masalah yang selalu dibangkitkan oleh rakyat 
Sandakan ini dengan secepat mungkin.  Sekian, terima kasih. 

 Timbalan Yang di-Pertua [Datuk Lim Si Cheng]:  Padang Serai.  

 Tuan Lim Hock Seng:  Tuan Yang di-Pertua, dia sudah mengaku yang dia bukan 
di blok Pembangkang, jadi patutlah giliran Pembangkang, dia ini Barisan Nasional! [Sambil 
menunjukkan kepada Yang Berhormat bagi Sandakan] 

 Timbalan Yang di-Pertua [Datuk Lim Si Cheng]:  Yang Berhormat, saya tidak 
kira. 

 Tuan Lim Hock Seng:  Tidak kirakah?  Patut di sinilah [Ketawa]  

 Timbalan Yang di-Pertua [Datuk Lim Si Cheng]:  Padang Serai. 

 Cik Fong Po Kuan:  Ada peluang di sini! Tidak ambil peluang di sini. 

 Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat, kalau Yang Berhormat fikir Barisan Nasional baik, Yang Berhormat pun boleh 
masuk juga.  Sila, sila.  

 Tuan Lim Hock Seng:  Oh, jangan! 

 Cik Fong Po Kuan:  Kalau baik, masuklah DAP.  Ini peluang ambil dari sini.   

4.24 ptg. 

 Puan Lim Bee Kau [Padang Serai]:  Terima kasih Tuan Yang di-Pertua kerana 
telah memberi peluang kepada saya untuk mengambil bahagian bagi membahaskan Usul 
Titah Diraja Seri Paduka Baginda Yang di-Pertuan Agong.   

 Tuan Yang di-Pertua, Malaysia telah hampir mencapai matlamat pembangunan 
sebuah negara moden yang dinamik, maju dan makmur selaras dengan Wawasan 2020.  
Jelas daripada proses pembangunan negara mapan, kejayaan mengharungi dua badai 
ekonomi serantau dan keunikan secara penyelesaian masalah menjadikan Malaysia antara 
role model dengan izin, yang disegani kumpulan negara-negara membangun bahkan di 
dalam beberapa bidang tertentu, kita mendapati Malaysia sudah mampu berdiri seiring 
malah menjangkaui lebih daripada negara-negara maju.   

 Cabaran pembangunan infrastruktur dan jalinan komunikasi dan kemudahan asas 
serta sokongan telah menjadi tumpuan utama kepada usaha Kerajaan Barisan Nasional di 
dalam memastikan nikmat pembangunan dirasai seluruh rakyat.  Di dalam hal ini, adalah 
menjadi hasrat kerajaan untuk memastikan tidak ada seorang pun daripada rakyat Malaysia 
yang ketinggalan, terpinggir dan terkebelakang ditinggalkan arus pembangunan yang 
melanda negara.  



65. Majikan kedua-dua sektor ini meminta kerajaan supaya mengkaji isu-isu ini dan menurunkan levi dan caj-caj ini untuk meringankan beban kewangan mereka. Ada juga cadangan bahawa levi yang dibayar untuk seseorang pekerja yang sudah meninggalkan jawatan dapat diganti oleh pekerja baru ataupun levi ini dibayar dalam jangka masa suku tahun. Ini akan mengurangkan kerugian majikan sekiranya pekerja meninggalkan kerjanya dalam masa singkat. Tuan Yang di-Pertua, saya sokong dasar kerajaan terus menekankan pembangunan ekonomi yang kukuh, berdaya tahan, adil dan saksama dengan pengurusan kewangan sektor awam secara berhemat dan berdisiplin berdasarkan kepada keberkesanan kos, tetapi daripada jawapan kementerian yang diberikan kepada saya, adalah didapati bahawa Majlis Perbandaran Sandakan mempunyai bil-bil elektrik tertunggak sebanyak RM12 juta menyebabkan Sabah Electricity Sdn. Bhd. enggan memberi bekalan tenaga elektrik bagi lampu-lampu jalan baru yang telah lama siap pemasangannya di jalan lintas Selatan Sandakan. Saya berasa kurang faham mengapa ini berlaku dan ingin mengesyorkan supaya sebuah firma perunding kewangan dilantik untuk mengkaji dengan menyeluruh sistem pentadbiran kewangan supaya tawaran dapat dipertingkatkan. Dengan ini saya berharap kerajaan dapat menyelesaikan masalah-masalah yang selalu dibangkitkan oleh rakyat Sandakan ini dengan secepat mungkin. Sekian, terima kasih. Timbalan Yang di-Pertua [Datuk Lim Si Cheng]: Padang Serai. Tuan Lim Hock Seng: Tuan Yang di-Pertua, dia sudah mengaku yang dia bukan di blok Pembangkang, jadi patutlah giliran Pembangkang, dia ini Barisan Nasional! [Sambil menunjukkan kepada Yang Berhormat bagi Sandakan]. Timbalan Yang di-Pertua [Datuk Lim Si Cheng]: Yang Berhormat, saya tidak kira. Tuan Lim Hock Seng: Tidak kirakah? Patut di sinilah [Ketawa]. Timbalan Yang di-Pertua [Datuk Lim Si Cheng]: Padang Serai. Cik Fong Po Kuan: Ada peluang di sini! Tidak ambil peluang di sini. Timbalan Yang di-Pertua [Datuk Lim Si Cheng]: Yang Berhormat, Yang Berhormat, kalau Yang Berhormat fikir Barisan Nasional baik, Yang Berhormat pun boleh masuk juga. Sila, sila. Tuan Lim Hock Seng: Oh, jangan!. Cik Fong Po Kuan: Kalau baik, masuklah DAP. Ini peluang ambil dari sini. 4.24 ptg. Puan Lim Bee Kau [Padang Serai]: Terima kasih Tuan Yang di-Pertua kerana telah memberi peluang kepada saya untuk mengambil bahagian bagi membahaskan Usul Titah Diraja Seri Paduka Baginda Yang di-Pertuan Agong. Tuan Yang di-Pertua, Malaysia telah hampir mencapai matlamat pembangunan sebuah negara moden yang dinamik, maju dan makmur selaras dengan Wawasan 2020. Jelas daripada proses pembangunan negara mapan, kejayaan mengharungi dua badai ekonomi serantau dan keunikan secara penyelesaian masalah menjadikan Malaysia antara role model dengan izin, yang disegani kumpulan negara-negara membangun bahkan di dalam beberapa bidang tertentu, kita mendapati Malaysia sudah mampu berdiri seiring malah menjangkaui lebih daripada negara-negara maju. Cabaran pembangunan infrastruktur dan jalinan komunikasi dan kemudahan asas serta sokongan telah menjadi tumpuan utama kepada usaha Kerajaan Barisan Nasional di dalam memastikan nikmat pembangunan dirasai seluruh rakyat. Di dalam hal ini, adalah menjadi hasrat kerajaan untuk memastikan tidak ada seorang pun daripada rakyat Malaysia yang ketinggalan, terpinggir dan terkebelakang ditinggalkan arus pembangunan yang melanda negara.